[{"text_idx": "#000000", "text": "PTA kliendino\u0303ukoda arutles sektorile olulistel teemadel"}, {"text_idx": "#000001", "text": "PTA kliendino\u0303ukoja kohtumine. Foto: Meelika Sander-So\u0303rmus"}, {"text_idx": "#000003", "text": "Strateegia paigas. PTA peadirektor Urmas Kirtsi andis u\u0308levaate ameti kinnitatud strateegiast ja kolmest tegevusfookusest aastal 2023. \u201eKonkreetne protsess on vo\u0303tnud aasta ja nu\u0308u\u0308d on strateegia paigas ning a\u0308ra kinnitatud aastani 2026. Meie tegevuste mo\u0303tteks ja ambitsiooniks olid meie to\u0308o\u0308tajad ja u\u0308hiselt la\u0308biarutatud eesma\u0308rgid. Strateegiat luues vo\u0303eti aluseks ka ja\u0308rjest suurenevad no\u0303udmised ja pidevalt muutuv u\u0308mbritsev keskkond, na\u0308iteks Ukrainas toimuv so\u0303da. Samuti on ametil eesma\u0308rgiks olla atraktiivne to\u0308o\u0308andja, aga hetkel on siiski suureks mureks mehitatus, ameti madal palgatase ei motiveeri meile to\u0308o\u0308le tulema,\u201c selgitas Kirtsi."}, {"text_idx": "#000004", "text": "PTA visiooniks on: Tegutseme elujo\u0303ulise Eesti heaks. \u201eMissioon ta\u0308psustab seda visiooni \u2013 hoiame silma peal toiduohutusel ja tasakaalustatud po\u0303llumajandusel. Meie toimise aluseks on pa\u0308devus, toetav suhtumine nii omavahel kui klientidega ja avatus,\u201c ra\u0308a\u0308kis ameti juht."}, {"text_idx": "#000005", "text": "Urmas Kirtsi selgitas lahti kuidas saavutatakse eesma\u0308rgid ja kuidas oma tegevust hinnatakse. Siin saavad olema kindlasti abiks erinevad tehnoloogilised lahendused, nii ei pea kontroll na\u0308iteks minema otse po\u0303llule, vaid piisab ka po\u0303llupildi saatmisest ametnikule vo\u0303i satelliidifotost, kui valmib vastav PRIA lahendus. Ka tehakse muudatusi ameti struktuuris \u2013 vastutus ja\u0308relevalve osas ja\u0308a\u0308b Katrin Reilile, ko\u0303ik mis puudutab taimekasvatust on Anu Nemvaltsi vastutusala ja loomakasvatuse teemade eest on vastutav Hele-Mai Sammel."}, {"text_idx": "#000006", "text": "PTA ja\u0308rgmise aasta plaanideks on pa\u0308dev ja\u0308relevalve igas valdkonnas, riskipo\u0303hisele ja\u0308relevalvele maksimaalne u\u0308leminek ja va\u0308a\u0308rtuspo\u0303hise organisatsioonikultuuri juurutamine."}, {"text_idx": "#000007", "text": "Loomade heaolu ja kommunikatsioon. PTA peadirektori aseta\u0308itja Hele-Mai Sammel pu\u0308stitas kohtumisel olulise teema \u2013 milline peab olema loomakaitse ha\u0308dajuhtumite kommunikatsioon ja kuidas teha koosto\u0308o\u0308d erinevate osapoolte vahel. \u201eTeema on aktuaalne ja oleme oma neljas piirkonnas toimiva su\u0308steemi paika saanud. Regiooni loomatervise- ja heaolu peaspetsialist on probleemide korral esmane kontaktisik ja koordineerib ku\u0308simuste lahendamist oma piirkonnas. Suuremad ja keerulisemad ku\u0308simused aitab lahendada piirkonna juhtivspetsialist,\u201c so\u0303nas Sammel.\nSammel nentis, et loomade heaolu puudutavad vihjed on aastatega pidevas kasvus ja no\u0303uavad ja\u0308rjest enam suuremat pingutust ning aega ja ressurssi probleemide menetlemisel. Ka on kahjuks ja\u0308tkuvalt valevihjeid \u2013 ca 50% juhtudel on vihje po\u0303hjendatud vo\u0303i osaliselt po\u0303hjendatud."}, {"text_idx": "#000008", "text": "Loomakaitseorganisatsioonidele on edasi antud teadmine, et vihjed peavad olema ta\u0308psed ja konkreetsed, informatiivsed ja muidugi lisatud kontaktandmed kiireks suhtluseks. \u201eLoomakaitsjad teevad aasta-aastalt paremat to\u0308o\u0308d, samas ootame veelgi enam avatud ja konstruktiivset koosto\u0308o\u0308d,\u201c u\u0308tles Sammel."}, {"text_idx": "#000011", "text": "PTA esindajad to\u0303id va\u0308lja, et tegelikult ei peagi tegema teavitust kontrollka\u0308igule tulemisest. \u201eKontrollima\u0308a\u0308ruse po\u0303himo\u0303te on see, et kontrollist ei pea teavitama. Me tahame ju na\u0308ha olukorda, mis tegelikult kohapeal valitseb, aga reeglina ametnikud siiski helistavad ette ja annavad oma tulekust teada just eelko\u0303ige seepa\u0308rast, et keegi ametniku ka vastu vo\u0303taks ning oskaks kohapeal ka infot anda. Muidugi vo\u0303ib paluda alati ametnikul oodata, kui ettevo\u0303tte juhti ei ole objektil kohapeal vo\u0303i tal la\u0308heb kohalejo\u0303udmiseks aega,\u201c selgitas Sammel. \u201eOtsest seadust, kui sellist, kuidas ametnik peab farmis-po\u0303llul ka\u0308ituma, ei ole. Bioohutuse osa on reguleeritud Taudito\u0303rje seadusega ja ametil on ka juhis oma to\u0308o\u0308tajatele kontrollprotseduuri la\u0308biviimiseks. Kindlasti on PTA-l o\u0303igus minna kontrollima, kui loomade elu on ohus ja sellekohane vihje on tulnud inspektorile.\u201c"}, {"text_idx": "#000012", "text": "Muud teemad. U\u0308he teemana arutleti kliendino\u0303ukojas korduvkasutatavate no\u0303ude ja pakendite teemadel, just nende vastavusdeklaratsioonide olemasolust. Hele-Mai Sammel andis u\u0308levaate PTA ja\u0308relevalvetulemustest ja sellest kuidas on kulgenud koosto\u0308o\u0308 jaemu\u0308u\u0308gikettidega ning korduvkasutatavate karpide pakkujatega. Ka on tehtud teavitust meedias tarbija teadlikkuse to\u0303stmiseks. Amet plaanib ka koolituse korraldamist toiduaineto\u0308o\u0308stustele plasti VD osas."}, {"text_idx": "#000013", "text": "Toiduliidu juht Sirje Potisepp pani kohtumisel osalejatele su\u0308damele, et to\u0308o\u0308stused ootavad abi pakenditega seotud ma\u0308a\u0308ruste muudatustega toimetulekuks \u2013 teema on laiapo\u0303hjaline, no\u0303uad suuri investeeringuid ja seotud ettevo\u0303tjatele ilmselgelt u\u0308ksi u\u0308lejo\u0303uka\u0308iv."}, {"text_idx": "#000014", "text": "Eelmisel korral u\u0308lesja\u0308a\u0308nud teemadest leidis kohtumisel ka\u0308sitlust farmis kohapeal tapmise teema, siin siis erisus osau\u0308hingu ja FIEst ettevo\u0303tja vahel. Veel oli teemaks Vireeni ja PTA andmete kasutamine loomade realiseerimise kontrolliks. Lisaks ra\u0308a\u0308giti PTA koostatud Musta pa\u0308ssiku ehk Chaga uuringust."}, {"text_idx": "#000017", "text": "EPA Mahekonverents aitab murda vanu..."}, {"text_idx": "#000021", "text": "Veebilehe valmimist toetas Euroopa Liit"}]